《北游诗十八首 其十二 题长安主人壁》
明代·张元凯

漕吏何为者，日与仓漕伍。长安半月游，黄金散如雨。

乘月谒私半，带星候公府。杯酒槩可亲，肝胆谁能吐。

势利无石交，斯言徵诸古。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。